

Maa- ja Ruumiamet

maaruum@maaruum.ee

Päästeamet

rescue@rescue.ee

Keskkonnaamet

info@keskkonnaamet.ee

Terviseamet

info@terviseamet.ee 07.05.2025 nr 5-2/91-48

**Rägavere tee ja Ööbiku tänava vahelise ala**

**detailplaneeringu kooskõlastamiseks esitamine**

Rakvere linnavolikogu algatas 24.08.2022 otsusega nr 63 Rägavere tee ja Ööbiku tänava vahelise ala detailplaneeringu (edaspidi *DP*) koostamise. Rakvere linnavolikogu jättis 24.08.2022 otsusega nr 62 keskkonnamõju strateegilise hindamise algatamata. DP koostamisest huvitatud isik ja planeeringu koostamise korraldaja on Rakvere Linnavalitsus. Kõik planeeritavad kinnistud on munitsipaalomandis. Lääne-Viru maakonnas Rakvere linnas asuva DP koostamise eesmärk on väikeelamute ja ärihoonete rajamine, määratakse ehitusõigus, hoonestusalad, arhitektuursed ja ehituslikud tingimused, lahendatakse vajalik taristu ning seatakse haljatuse, heakorra ja keskkonnakaitselised põhimõtted. Planeeritava ala suurus on ca 91 500 m2. DP-ga tehakse ettepanek Rakvere linna üldplaneeringu (kehtiv alates 2010. a) muutmiseks maakasutuse juhtotstarbe osas – rohe- ja metsaalast osaliselt väikeelamute alaks ja tootmishoonete alast ärimaaks (Ä).

DP eelnõu avalik väljapanek toimus ajavahemikus 12.06.2024 kuni 11.07.2024, millele järgnes avaliku väljapaneku jooksul esitatud arvamuste ja ettepanekute avalik arutelu 26.09.2024. Avaliku väljapaneku ja avaliku arutelu tulemuste alusel tehti DP-s vajalikud muudatused. Vastavalt planeerimisseaduse § 85 lõikele 1 DP aruande eelnõu esitatakse kooskõlastamiseks asutustele lähtudes Vabariigi Valitsuse 17.12.2025 määrusest nr 133 "Planeeringute koostamisel koostöö tegemise kord ja planeeringute kooskõlastamise alused".

Kui kooskõlastaja ei ole 30 päeva jooksul DP aruande eelnõu saamisest arvates kooskõlastamisest keeldunud ega ole taotlenud tähtaja pikendamist, loetakse DP aruande eelnõu kooskõlastaja poolt vaikimisi kooskõlastatuks.

Lugupidamisega

(allkirjastatud digitaalselt)

Merje Verhovitš

planeerimisspetsialist

Lisad: Rägavere tee ja Ööbiku tänava vahelise ala DP.zip

merje.verhovits@rakvere.ee tel 5598 2033